Diari Oficial de la Generalitat Valenciana


Sumari del DOGV 7684, del 23-12-2015 (2015/10940)

RESOLUCIÓ de 21 de desembre de 2015, de la Direcció General del SERVEF, per la qual s'incrementa el crèdit màxim que ha de finançar les ajudes a l'alumnat previst en l'Ordre 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de formació professional per a l'ocupació, i es regulen i convoquen subvencions per a la realització d'accions formatives dirigides prioritàriament a persones desocupades a càrrec de l'exercici pressupostari 2015.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7684

Data del DOGV
:   23-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10976


Data del document
:   21-12-2015

Organisme emissor
:   Servei Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 21 de desembre de 2015, de la Direcció General del SERVEF, per la qual s'incrementa el crèdit màxim que ha de finançar les ajudes a l'alumnat previst en l'Ordre 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de formació professional per a l'ocupació, i es regulen i convoquen subvencions per a la realització d'accions formatives dirigides prioritàriament a persones desocupades a càrrec de l'exercici pressupostari 2015. [2015/10967]  
Vista la Llei 8/2014, de 26 de desembre, de Pressupostos de la Generalitat per a l'exercici 2015.  
Vist que d'acord amb el que estableix l'article 7.5 de l'Ordre 42/2014, de 30 de desembre, de la Conselleria d'Economia, Indústria, Turisme i Ocupació per la qual es determina el Programa de formació professional per a l'ocupació i es regulen i convoquen subvencions per a la realització d'accions formatives dirigides prioritàriament a persones desocupades a càrrec de l'exercici pressupostari 2015 (DOCV 7462, 10.02.2015), el termini de presentació de sol·licituds ha finalitzat.  
  
Vist que va finalitzar el procediment de concessió per a les sol·licituds presentades en la modalitat Formació per a la Inserció, i que no s'ha esgotat el crèdit previst per a aquestes en la disposició addicional primera de l'ordre de convocatòria. Per aquest motiu en data 13 d'octubre de 2015 es va procedir a desafectar crèdit disponible en les dotacions corresponents a la província d'Alacant en 250.000,00 euros, a la província de Castelló en 270.000,00 euros i a la província de València en 160.000,00 euros, la qual cosa suposa un import total de 680.000,00 euros.  
Vist que hi ha entitats beneficiàries que han renunciat a la resolució de concessió de la modalitat Formació per a la inserció i que una vegada realitzada la nova concessió d'expedients amb els criteris establits en l'article 12.8 de l'Ordre 42/2014 de convocatòria, resulta que alguns dels numerals d'aquests expedients renunciats han quedat deserts per no haver sol·licituds per a la seua concessió. Com a conseqüència d'això, es poden utilitzar aquests fons desafectant el crèdit disponible en les dotacions corresponents a la província d'Alacant en 50.000,00 euros, a la província de Castelló en 50.000,00 euros i a la província de València en 100.000,00 euros el que suposa un import total de 200.000,00 euros. Després de les desafectacions mencionades en aquest paràgraf i en el paràgraf anterior resulta una dotació definitiva en la província d'Alacant de 9.004.524,93 euros, a la província de Castelló 2.641.446,42 euros i a la província de València de 02.216.052,42 euros i una dotació total per a aquesta modalitat de 79.168.811,77 euros.  
  
Vist que el crèdit assignat per a les ajudes a l'alumnat desocupat previstes en el títol II de la mateixa ordre a pesar de l'increment realitzat de 180.000,00 euros per Resolució de 28 de setembre de 2015, de la Secretaria Autonòmica d'Economia Sostenible, Sectors Productius, Comerç i Treball (DOCV 7627, 01.10.2015 i DOCV 7631, 07.10.2015), contínua resultant insuficient basant-se en les sol·licituds presentades a l'empara d'aquesta, cal incrementar el crèdit en 200.000,00 euros amb el detall següent:  
  
Ajudes per a l'alumnat:  
  
Dotació inicial publicada Increment anterior publicat Increment actual Dotació definitiva  
1.862.029,00 - 180.000,00 - 200.000,00 - 2.242.029,00 -  
  
  
Vist que per a optimitzar els recursos assignats per mitjà de l'ordre de referència i aconseguir una adequada execució del programa, en el paràgraf segon de la disposició final primera de la mateixa ordre es faculta a la Direcció General del SERVEF perquè mitjançant una resolució que serà publicada en el Diari Oficial de la Comunitat Valenciana, puga, sense necessitat d'obrir un nou termini de presentació de sol·licituds, incrementar les dotacions econòmiques inicialment previstes i redistribuir els crèdits.  
En virtut de tot el que s'ha exposat i fent ús de les facultats atribuïdes per la Llei 3/2000, de 17 d'abril, per la qual es crea el Servei Valencià d'Ocupació i Formació (SERVEF), i el Decret 194/2013, de 20 de desembre, del Consell, pel qual s'aprova el seu Reglament d'organització i règim jurídic, resolc:  
  
Incrementar la dotació assignada per a les ajudes a l'alumnat en la disposició addicional primera de l'Ordre 42/2014, de 30 de desembre, de la Conselleria d'Economia, Indústria, Turisme i Ocupació, per la qual es determina el Programa de Formació Professional per a l'ocupació i es regulen i convoquen subvencions per a la realització d'accions formatives dirigides prioritàriament a persones desocupades a càrrec de l'exercici pressupostari 2015, en 200.000,00 euros, per la qual cosa l'import global màxim per a aquestes ajudes passa a ser de 2.242.029,00 euros.  
  
Aquestes ajudes es financen a càrrec de la línia pressupostària T0218000 del capítol IV del subprograma 322.52, del pressupost del Servei Valencià d'Ocupació i Formació per a l'exercici 2015.  
  
Contra aquest acte, que esgota la via administrativa, els interessats poden interposar recurs contenciós administratiu en el termini de dos mesos, comptats des de l'endemà de la seua publicació, davant del jutjat contenciós administratiu provincial corresponent, d'acord amb el que preveuen els articles 8.3 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes, computat en els termes ja mencionats, segons el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Tot això sense perjuí que es puga interposar qualsevol altre recurs dels previstos en la vigent legislació.  
  
La present resolució produirà efectes a partir del dia de la firma i serà publicada en el Diari Oficial de la Comunitat Valenciana.  
  
València, 21 de desembre de 2015.- La secretària autonòmica d'Economia Sostenible, Sectors Productius, Comerç i Treball i directora general del SERVEF: María José Mira Veintimilla.